ผมมีแผลที่ข้อเท้าข้างขวาสงสัยว่ามีสิ่งแปลกปลองติดอยู่ การ X-ray จะทำให้เห็นสิ่งแปลกปลองเหล่านั้นไหมครับ ขอบครับ
สวัสดีครับปกติ การตรวจด้วยเครื่องเอกซเรย์จะประเมินการทะลุทะลวงรังสีตามความหนาแน่นของวัตถุครับ นั่นคือ ยิ่งวัตถุหนักหรือมีความหนาแน่นสูง ก็จะยิ่งเห็นชัด (เห็นเป็นสีขาวในฟิล์ม) เช่น กระดูกของคนเราจะแสดงเป็นสีขาวในฟิล์มเอกซเรย์ เป็นต้นครับดังนั้น ถ้าสิ่งแปลกปลอมดังกล่าวเป็นโลหะและมีขนาดใหญ่พอ เช่น เข็ม หรือ แท่งเหล็ก ก็มีความเป็นไปได้ที่จะเห็นในเอกซเรย์ครับ แต่ถ้าเป็นวัตถุที่มีความหนาแน่นใกล้เคียงกับเนื้อคนเรา เช่น เศษไม้ ใบไม้ ก็คงไม่สามารถเห็นด้วยการเอกซเรย์ได้ครับอย่างไรก็ดี หากสงสัยว่ามีสิ่งแปลกปลอมที่ข้อเท้า ก็ควรพบแพทย์เพื่อให้คุณตรวจดูแผลภายในโดยตรง และหากมีสิ่งแปลกปลอมหลงเหลืออยู่ แพทย์ก็จะล้างแผลและเอาสิ่งนั้นออกต่อไปครับ